Axiómák
A tárgyalás megkezdése előtt - ima helyett - néhány, általam alapigazságként kezelt gondolatot írok le, megfontolásul: - Az ember alapszabályként rossz, több az erőszakos, kapzsi, a másikból élni akaró, mint a jóságos, mások érdekeit is szem előtt tartó - A világot a kapzsiság és irigység viszi előre - A gazdag, a tőke kegyetlen, ha kegyes, akkor is kizárólag saját érdekében cselekszik, adót leírva növeli a presztízsét - Az emberben alapszabályként létezik a hatalomvágy; van, aki le tudja győzni, de a többség megőrül érte - A hatalom gonoszságra ösztönöz és öngerjesztő - A gonoszok alapszabályként konvergálnak (tőke és hatalom) - Aki fegyvert kap a kezébe, mindenképpen használni fogja - A vallások (próféták) jót hirdetnek, az egyházak hatalom- és vagyonszerzésre használják a vallást (és az ortodoxia hordozói) - A diktatúrák elfogadhatatlanok, de az úgynevezett "polgári vagy parlamentáris demokrácia" se megoldás, egyrészt, mert a fenti barbarizmusok elfogadásán (is) alapszanak, másrészt, mivel a tömegbefolyásolás mai eszközeivel bármire rá lehet venni a tömegeket (l. Hitler és Bush) Az axióma ugyan megkérdőjelezhetetlen kell legyen, mégis hagyok magamnak kiskaput: "A kivétel erősíti a szabályt"

<<<Kezdőlap>>>