Irodalmazás (a szóhasználat nem véletlen, a fontosabb forrásokat tömör ismertetésekkel láttam el)
1. Leon Uris: Exodus, Fabula Könyvkiadó, 1989 (Nem 'tiszta' könyv, túlfűtött arab-gyűlölet vezérli a szerzőt!) - 97. old., utolsó bek.: "- Értünk tettek, értünk tettek... Még mindig nem tudod, miért törik kezüket-lábukat, hogy zsidókat csempésszenek Palesztinába? Tényleg azt hiszed, azért, mert úgy szeretnek minket? Azért, mert emberek kellenek nekik, akik harcolnak az arabok ellen!" - 155. old. 2. bek.: "A Whitehall a kipróbált bűnbakot, a titokzatos cionistákat akarja fölhasználni, hogy palástolja három évtized gazemberségeit, a hazugságokat, amelyekkel a mandátum kérdésében a zsidókat és arabokat egyaránt etették, a becsapásokat, árulásokat, kétkulacsosságot. Az első megszegett ígéret az 1917-es Balfour-nyilatkozat volt, mely zsidó hazát ígért, és aztán sorra jöttek a többiek. A legutolsó álnokság a Munkáspárté volt, mely a választások előtt azt ígérte, hogy megnyitja Palesztina kapuit a hitleri rezsim túlélői előtt." (és a palesztinokat ki kérdezte meg? - H.A.) - 192. old. 2. bek.: "Theodor Herzl törni kezdte a fejét, és arra jutott, hogy az antiszemitizmust, ezt az átkot nem lehet fölszámolni. Amíg csak zsidó él, mindig lesz valaki, aki gyűlöli. Herzl kétségbeesetten töprengett a megoldáson, amíg végül megtalálta - ugyanazt a megoldást, amelyre már vagy száz országban milliónyi zsidó ráeszmélt, amelyről Pinszker írt az önfelszabadításról szóló röpiratában. Herzl is úgy okoskodott, hogy a világon szétszórt zsidók csak akkor élhetnek szabad emberekként, ha ismét létrehozzák a zsidó államot, mert szükségük van egy egyetemes szószólóra, egy elismert kormányra, mely egyenlő félként követelhet nekik tiszteletet és megbecsülést." - 197. old., 4. bek.: "...sokmindent megtudott az arab nép tündöklő és tragikus történelméről. A hetedik században az iszlám hite robbanásszerűen terjedt el a félvad, sivatagi beduin törzsek között. Mohamed isteni tanításától lelkesülve kiözönlöttek a sivatagokból, és tűzzel-vassal terjesztették az igaz hitet Kína küszöbétől Párizs kapuiig. A szent hittérítés száz éve alatt az iszlám százmilliókat gyűjtött a zászlaja alá. Az iszlám gerincét az arabok alkották, akiket összekötött a közös nyelv és az Isten akaratába való belenyugvás közös vallása. Az iszlám üstökösszerű fölívelése idején az arabul beszélő világban a zsidóság a legnagyobb tiszteletben állt. (kiemelés tőlem, H.A.) Tündöklő civilizáció nőtt ki a sivatagokból, az egész emberiség világító fáklyája, miközben a nyugati világ a sötét középkor és a feudalizmus mocsarában gázolt. Bagdad és Damaszkusz lettek a kor Athénjai. Káprázatos volt a muzulmán kultúra. Ötszáz éven át a legfejlettebb gondolkodás, a legnagyszerűbb tudományos tevékenység, a legcsodálatosabb kézművesek az arab nyelvű világ szülöttei voltak. Ezután indították meg szent háborúikat a keresztesek, akik ugyanannak az Istennek a nevében fosztogattak, erőszakoskodtak és gyilkoltak, aki a muzulmánnak és a kereszténynek közös istene volt. A keresztesek után következett a mongol hódítás évszázada, száz fájdalmas év. Az Ázsiából lecsapó mongolok hadjáratai kegyetlenek és vérengzőek voltak, brutalitásuk fölülmúlt minden addig ismertet. Az arab koponyákból rakott piramisok emlékművekként álltak a mongolok után. Az arabokat kimerítette a tíz évszázados küzdelem. Egykori hatalmas városaik megtizedelődtek, a virágzó oázisok pusztulásnak indultak...." - 415. old., alulról 5. bek.: Az arabTaha mondja a zsidó Arinak: "- Ha a testvéred vagyok, add hozzám Jordanát! Igen, jól hallottad...add hozzám, hogy az ágyamba vigyem és gyermekeim anyjává tegyem!" Ali leüti...., majd Taha: "Megtudtam mindent, amit tudni akartam. Takarodj a házamból, zsidó!" - 447. old., alulról a 2. bek.: "Ezután esett meg az az incidens, amely a zsidóság egész történelmének legsötétebb szégyenfoltja lett. A Makkabeusok kapták feladatul egy arab hegyifalu, Néve Szadidzs ellenőrzését. Egy különös és érthetetlen (???) eseménysorozat eredményeként a Makkabeusok pánikba estek, és ok nélkül vad tüzelésbe kezdtek. Aztán már nem lehetett megállítani a mészárlást. Több mint kétszáz arab polgári lakost gyilkoltak le." - 472. old., 6. bek.: "A felszabadító (!!!!) háború következményei között jelent meg az évszázad egyik legvitatottabb, legégetőbb problémája: az arab menekültek kérdése. A háború alatt több mint félmillió palesztinai arab menekült el otthonából a szomszédos arab államokba. Valahányszor ezeknek az embereknek az elhelyezéséről volt szó, a viták belefulladtak a dühödt veszekedések, vádaskodások, nacionalizmus, gyanakvás zűrzavarába. A kérdés olyan szövevényes és ingoványos lett, hogy valóságos politikai pokolgéppé vált." (kiemelés tőlem - H.A.) 2. Michael Moore: Hülye fehér ember, Brand Kiadó, az Édesvíz Kft divíziója, Budapest, 2003 Azt hittem, úgy tudtam, a fehér faj által a többiek ellen elkövetett galádságokkal foglalkozik. Sajnos nem. Amit a témához hasznosnak vélek, azt most többnyire nem idézem, csak az oldalakra utalok, hogy könnyű legyen előkeresni. - 6. old., a 'Tartalom' előtt: "Elképesztő, hogy győztem, pedig a béke, a prosperitás és a folyamatosság ellenében indultam" - George W. Bush 2001 június 14.-én Göran Persson svéd miniszterelnökkel beszélgetett, nem tudva, hogy szavait egy televíziós kamera veszi. - 13. old., utsó bek.: "Csaknem 56 ezer új milliomos van ebben az országban - banditák módjára csinálták meg a szerencséjüket. ...ezek a társaságok úgy gazdagodtak meg, hogy kirúgták a dolgozóikat, a szegény országokban gyerekeket és szegényeket zsákmányoltak ki és óriási adókedvezményeket kaptak. A mohóságot már-már kötelességnek tartották." - mohóság, haladás, gyávaság: 14. old., - 15. old., 4. bek.: "...Dick Cheney túlél még legalább fél tucat szívrohamot, és kitart mindaddig, amíg a felügyelete alatt mindent kifosztanak, feldúlnak..." - a hatalomrakerülés puccs: 18.-31. old., - a vezérkar jellemzése (Cheney, Ashcroft, O'Neill, Veneman, Evans, Rumsfeld, Abraham, Thompson, Norton, Chao, Powell, Mineta, Card, Daniels, Rice, Rove, Lay): 31.-39. old. - 43. old., utsó bek.: "...ön már sínen van élete végéig, hála Prescott Bush nagypapinak, aki ügyesen üzletelt a nácikkal a második világháború előtt és alatt." - Bush jellemzése, 50.-56. old.: - nem olvas, felolvastat (nem tud rendesen írni-olvasni), - alkoholista volt, - húsz éve semmilyen munkája sem volt, - háromszor tartóztatták le (ittas ügyekben), - bukott üzletember, aki mostanság embereket végeztet ki. - profit kontra munkanélküliség: 59.-64. old., - fehér-fekete: 65.-68. old., - idióta nemzet: 91., 95. old., - reklám az iskolákban: 109.-116. old., - szemét bíráskodás: 186.-191. old. 3. David C. Korten: Tőkés társaságok világuralma, Kapu, harmadik kiadás, 1997 A szerző magas szintű elméleti tudás és széleskörű gyakorlati tapasztalatok birtokában írta a művet. Minden, amivel foglakozik, érdeklődésre tart számot a témánk szempontjából. Professzor, kutató, szakértő, tanácsadó, a fejlődő világ alapos ismerője. Megalapítója a 'The People-Centered Development Forum'-nak. Néhány kiemelés: - 130. old., 7.1. ábra: A világ jövedelemeloszlása. A lakosságot 5 egyenlő csoportra osztva a leggazdagabb 20% részesül a világ jövedelmének 82,7%-ában, a köv. 20% a 11,7%-ában, a középső 20% a 2,3%-ában, az utolsóelőtti az 1,9%-ában és a legalsó 20% az 1,4%-ában. - 171. old.: "A NAFTA megalakulása előtt azt hittük, hogy a vállalatok csak a déli kormányokat tudják megvásárolni. Most már látjuk, hogy az északi kormányokat is megvásárolják." - 207. old., 1. bek. (az importhelyettesítés, valamint az exportvezérelt fejlesztés témaköréhez): "...Elméletileg mindegyik stratégia több munkahelyet teremt a szegények számára és így azok részt vehetnek a pénzgazdaságban. Rendszerint azonban eme stratégiák által teremtett munkahelyek száma túl kevés és túl csekély ellenszolgáltatás ahhoz, hogy kiküszöbölje a szegénységet. Mindkét stratégia kiszoríthatja és többnyire ki is szorítja a szegény emberek által használt termékek helyi előállítását, hogy a gazdagabbak által igényelt dolgokból többet termelhessenek, sőt a szegényeket megfosztja alapvető megélhetési eszközeiktől, mint amikor a kisparasztok földjeit az exportra termelő nagybirtokok veszik kezelésbe." - 210. old., utsó bek.: "... a Világbank és az IMF működése katasztrofális fiaskó..." - 237. old., utsó bek.: "A globális pénzügyi rendszer élősködő ragadozóvá vált, amely gazdájának - a termelő gazdaságnak - a húsán élősködik." - A 'Karvalytőke' fejezetben, 246. old., 1. bek.:"...ha a világ központi bankjai kötelezettséget vállalnának egymás között a valuták spekulációs támadásoktól történő megvédésére, legjobb esetben is napi 14 md dollárt lennének képesek a cél érdekében felsorakoztatni. Ez csupán csepp a tengerben a valutaspekulánsok által forgatott több mint 800 md dolláros napi pénzösszeghez képest." - (kedvenc témám, a bevásárló-központok) 269. old., 2. bek.: " Egy Massachusettsben készült tanulmány szerint egy tipikusnak tekinthető Wal-Mart áruház 140 munkahelyet teremt, tönkretesz viszont 230 jobban fizetett állást... A belvárosi üzletnegyedek felújítására fordított hivatalos beruházások hiábavalóak, a kiadó üzlethelyiségek száma növekszik. A bérleti díjak zuhannak, s a megmaradó vállalkozások alacsonyabb bért és kevesebb adót fizetnek. A sétálóutcákból eltűnnek a versenyző boltfiókok és helyettük nem jelennek meg mások." - és csúcs! 270. old., 17.2 A központilag vezérelt gazdaságok növekedése 4. Alain Vuillemin: A diktátor avagy a megjátszott isten, Palamart, 2000 Döbbenetes erejű mű. Bár irodalmi művek elemzéséből von le következtetéseket a diktátorok születésének pszihés mechanizmusáról - és így nem értékelhető kellő alapossággal, hogy maguk a szerzők milyen apparátussal és milyen mélyen hatoltak bele a diktátorok (egyeduralkodók, kisebb-nagyobb hatalomőrültek) agyába -, kristálytiszta tükröt tart az olvasó elé: íme ők a magukat az emberiség fölé emelő cézárok. Jellegzetes - örök érvényű - lépéseket ismertet, amelyeket végigjárva az őrült vagy azzá alakuló agyvelők elhitetik először magukkal, majd a környezetükkel, hogy felkentek, elhivatottak, megváltók, magukhoz ragadják a gyeplőt, kiépítik az abszolút hatalom gépezetét. Szörnyű, mert napjaink két - országunkat veszélyeztető 'politikus' - lelkivilágára is rá lehet ismerni: Bushéra és Orbán Viktoréra. Amint befejezem a mű olvasását, visszatérek két témakör összefoglalásának kísérletével: 1.Mik a diktátorrá válás mechanizmusának főbb ismérvei és 2. Mi bizonyítja, hogy a két említett 'politikus' is ebbe a kategóriába tartozik? (A feltett két kérdésre a választ a téma tárgyalásánál adom meg!) Mielőtt a két kérdést összefoglalnám, idézek néhány alapvető megállapítást a műből: - 165. old.: H. Sabais megállapítása: "A hatalom kísértése örök. A hatalmi jelenségek megjelenése óta semmi nem változott.' Orwell szerint pedig: "...az ősidők óta 'egyetlen történelmi változás sem jelentett sokkal többet, mint az urak nevének változását' - 204. old.: Hitler 'Mein Kampf-ját elemezve és részben abból idézve mondja a szerző: ".... Az élet harc, az emberek könyörtelen összecsapása. Csak a legjobbaknak sikerül felülkerekedniük, és csak a legjobbak közül kikerülő egyetlen győztes diadalmaskodhat, az, aki 'rendelkezik a szükséges adottságokkal', a ravaszsággal, a brutalitással vagy a kellő ügyességgel." (kiemelés tőlem - H.A.) - 254. old., V. Serge-t idézve: "...a forradalmat elárulták, eltorzították. kiforgatták. Bolsevikot, kommunistát, trockistát, menseviket, anarchistát, minden rendű és rangú forradalmárt megvernek, letartóztatnak, deportálnak, száműznek vagy kivégeznek. Összeomlik a tökéletesen szabad társadalom álma. 'Koba (Sztálin - H.A.), a Párt vezető frakciójának a vezére egyben a Párt meghamisítója is.' A tökéletes társadalom helyett 'diktatúra született, amelynek lényege az erőszak és a hazugság'...." - 265. old., Hitlerrel foglalkozva: "Az öldöklésekért és mészárlásokért felelős 'barna isten' beteg, 'pszihopata isten' volt..." - 268. - 269. old., az amerikai diktátorokkal foglalkozva: "Ebben a regényvilágban egy észak-amerikai diktatúra csak jövőbeli rémálom." .... (Dél-Amerika:) "....a fehér emberek szelleme rombolta le a szabadságszeretetet, alacsonyította le az embereket és fojtotta meg az indián szellemet." .... "...Amerikában talán északon sincs több szabadság, mint délen." - 299. old., utolsó bek.: ...."A hatalomvágy századunkban az élet és a teremtés képessége helyett mindvégig a halál, a pusztítás, az őrület és a megsemmisítés riasztó képességére való vágynak bizonyult. A diktátor alakja a 'szörnyűséges szabadság-tagadást' képviseli, de ez a tagadás létezik, s különös kihívást jelent, amely talánteljes egészében mozgósítja az emberi felelősségtudatot.".... - 302. old., alulról 2. bek.: "A tömegek kimondatlan felszólítások, gyáva vágyak és bevallatlan elvárások hordozója. 'A nácizmus felemelkedése és tettei számos más ember, talán milliók aktív részvételével, kezdeményezésével valósult meg.' - állapítja meg egy jogász.... M. Rachline még pontosabban fogalmaz: 'Hitler hatalma a nép akaratából származott.' Minden diktátor a népét képviseli, minden nép magára kell, hogy ismerjen diktátorában: 'Hitler egyesített minket, de általa magunkat fedeztük föl, szenvedélyeinket, reményeinket, törekvéseinket,...' ....." 5. Eric Laurent: A Bush család titkai - Politika, üzlet, háború, ALLPRINT Kiadó, 2003 Az Internet-infokhoz és más művekhez képest nem sok újat adott: több nemzedék szélhámos, hatalomvágy, ostobaság, bbB sötét, műveletlen, tehetségtelen vállalkozó, a héják vezére, felelőtlen, korlátlan világhódító. Egyetlen kiemelés most: "Busht, aki a legbutább elnök, akit egéyz politikai pályám során láttam, olyan tanácsadók veszik körül, akiknek háborús úszító kedvét csak politikai, katonai és diplomáciai hozzá nem értésük szárnyalja túl..." (Gerald Kauffma, az angol Munkáspárt volt külügyi szóvivője.) 6. Eric Laurent: G. W. Bush titkos világa - Barátok, vallás, hatalom, ALLPRINT Kiadó, 2004 Mélyen belelát a Bush körül működő tőkés-katonai-hadiipari-vallási őrültek maffia-világába. Szaporábban ver a szívem a rémülettől. Néhány kiemelés: - 9. old., alulról 2. bek., Bush egyik első beszédéből (nyíltszíni ünneplésben részesült): "Elmúlt az idő, amikor vallási jellegük miatt hátrányos megkülönböztetés érhette a vallási intézményeket." ... majd ...(a szerzőt idézem:) 'lelkesen kiállt az ultrakonzervatív - sőt néhány esetben integrista (keresztény fundamentalista) - keresztény szervezetek egyik fő követelése mellett, amely arra irányult, hogy jelentős közpénzeket kaphassanak szociális segélyprogramjaik támogatásához. Így az említett mozgalmak és vezetőik - Isten szolgálói, akik egyben dörzsölt és sok esetben tekintélyes személyes vagyonnal is rendelkező vállalkozók - immár jelentős anyagi forráshoz juthatnak.' - 10. old., utolsó bek., (Bush és csapata törekvéseiről:) "Mindent meg kell tennünk azért, hogy egyetlen ország vagy térség se léphessen fel a jövőben Amerika vetélytársaként." - 11. old., 1. bek.: "Az elnökség végefelé, 1961 januárjában mondott híres beszédében Eisenhower felhívta a figyelmet egy 'hadiipari csoportosulás' létezésére, amely súlyos veszélyt jelent az amerikai demokráciára. A pentagon és a fegyverkezési ipar mindenhatósága nyugtalanította az egykori hadvezért." - 19. old., a fejezet utolsó bekezdése: "A Fehér Ház egész személyzete mindennap résztvesz a Biblia-ismertető csoportok összejövetelein. Az elnöki hivatal immár leginkább hatalmas imateremhez hasonlít, ahol két közös ó- vagy újtestamentumi felolvasás között intézik Amerika és a világ ügyeit." - 20. old., utolsóelőtti bek., (arra utalva, hogy Bush hirdette: ' hite komplexusoktól mentes': ...David Frum állítása szerint az utóbbi időben ehhez 'fatalizmus' is társul. "Legjobb tudásunk szerint kell dolgoznunk, ámde el kell fogadnunk, hogy minden Isten kezében van. Ha hiszünk abban, hogy a világot Isten igazgatja, akkor helyesen cselekszünk és a dolgok a helyükre kerülnek." E szavak megerősítik az ultrakonzervatív vallási mozgalmak szakértőjének, Chip Bertletnek az elemzését, aki úgy véli, hogy "Bush nagyon közel áll az evangélikus keresztény aktivisták messiási és apokaliptikus világképéhez, amelyben a jó és a gonosz valamely végső összecsapásba torkolló gigászi küzdelmet vív egymással. Azok az emberek, akik hisznek ebben, gyakran aránytalanul nagy és rémisztő kockázatokat vállalnak, mert úgy gondolják, hogy mindez Isten akarata." - 96. old., utolsó bek., Franklin Graham prédikátor, a Fehér Ház 'főpapja' mondta: "Az iszlám istene nem ugyanaz, mint a keresztényeké. ... Az egy másik Isten és azt hiszem, hogy az iszlám vallás nagyon rosszindulatú és gonosz." - 104. old., 1-2. bek., az USA Dél-Amerikában: "(Abrams) A Reagan-doktrína 'gladiátorának' nevezte magát, aki bőkezűen finanszírozta a térségben azokat az antikommunista 'hadseregeket', amelyek időnként - főleg Salvadorban - a legvadabb kegyetlenségeket követték el Amerika áldásával. ... Miután az ENSZ vizsgálóbizottsága felderítette a tizenkét éves polgárháború során elkövetett közel 22 ezer atrocitást és megállapította, hogy ezek túlnyomó többségét Amerika-barát erők követték el, Abrams kijelentette, hogy 'a (Reagan)-kormányzat salvadori ténykedése igazi siker-történet!" - 123. old., 3. bek.: (New York Times Magazin:) "...a jelenlegi elnökkel, (...) aki határozottan unintelligens (...)..." - 138. old., alulról 2. bek., egy külügyminisztériumi tisztviselő: "Perle-nek sikerült megdöntenie Szaddamot. Fenyegeti Iránt és Szíriát. Szaud-Arábiát már szintén célbavette és Egyiptom is kezdi magát nagyon rosszul érezni. Ha ez nem a mohamedán világ elleni háború, akkor megmondaná, hogy micsoda?!" - 148. old., utolsóelőtti bek.: "A Pentagon vagy a Fehér Ház kulcsembereinek mindegyike olyan múlttal rendelkezik, amely az ország katonai-ipari komplexumához kapcsolja őket." - 151. old., 1. bek.: "Az alelnök nyilvánvaló példája annak az összefonódásnak, sőt intimitásnak, ami a politikai hatalmak, és a hadiipar kapcsolatát jellemzi." - 161. old., utolsó és 162. old., első bek.: "....május 12.-én kiderült, hogy a hadsereggel ismét közbeszerzési pályázat nélkül köttetett szerződés. E megállapodás de facto a Halliburton egyik leánycégét, a KBR-t juttatta az iraki olaj jórészének KITERMELÉSI KONCESSZIÓJÁHOZ." (kiemelés tőlem - H.A.) - 175. old, 2. bek.: "Az a leghihetetlenebb, adta bizalmasan tudtunkra az állami hivatal egyik magas rangú vezetője, hogy az összejátszás az államügyek és a magánügyek között már nyílt titok." .... "Először a tömegpusztító fegyverekről volt szó, valamint a terrorizmussal való kapcsolatról. Majd végül megelégszünk az ország elfoglalásával és olajának kiszivattyúzásával." - 176. old., 2. bek.: " De ha amerikai olajtársaságok kizárólagos és tartós telepítéséről van szó egy olyan országban, mely potenciálisan a régió második (ELSŐ! -H.A.) termelőjévé válhat, abban már talál valami vonzót." - 177. old., 2. bek.: "Kezd kirajzolódni a konfliktus valói arca. Az úgynevezett semlegesített és már letelepülőben lévő (kizárólag amerikai) olajtársaságok gyámsága alá helyezett Irak." 7. Ron Suskind (Pulitzer-díjas újságíró): A hűség ára - Paul O'Neill iskolája George W. Bush Fehér Házában, Geopen Könyvkiadó, 2004 Rendkívül érdekes mű, nehéz közgazdasági-pénzügyi-makroekonómiai 'visszaemlékezések' a Bush-banda első két évéről. Horrible! Az 'Anti-Capital' szempontjából azonban kevés munícióval: - 81.old., 4. bek. (Lindsey-ről): "Ez volt a töréspont, amitől O'Neill tartott: a 'becsületes közvetítő 'megszállott' volt." (kiemelés tőlem - H.A.) - 83. old., utolsó bek. (az izraeli helyzetről): "Az arab-izraeli konfliktus merő zűrzavar volt, és az Egyesült Államok ki akar hátrálni. A harcoló feleknek maguknak kell a problémát megoldani.", majd - 84. old., első bek.-től: "...ha az Egyesült Államok kiszállna, az elszabadítaná Sharont és az izraeli hadsereget. - Ennek iszonyatos következményei lehetnek - mondta (Powell -H.A.) -, különösen a palesztinok számára. / Bush vállat vont. - Lehet, hogy ez a legjobb módja annak, hogy a dolgok újra egyensúlyba kerüljenek. - Powell döbbentnek látszott." .... "Hogyan destabilizálja Irak a régiót, elnök úr - mondta Rice. EZ úgy hangzott, mint egy forgatókönyv előre leírt párbeszéde. Rice megjegyezte, hogy Irak lehet az egész régió átformálásának a kulcsa." (kiemelések tőlem - H.A., a Bush- hatalom 10. napjában járunk!) - 85. old., utolsóelőtti bek., " Az előfeltevés az volt, hogy Szaddam rezsimje destabilizálja a régiót,..." (kiemelés tőlem - H.A.) - 92. old., utolsóelőtti bek.: "Amikor Bush-sal, a 43. elnökkel először találkoztam, rögtön tudtam, hogy más, mint a többi ember. Két dolog vált világossá. Az egyik, hogy keveset tud. A másik, hogy megvan benne a bizalom ahhoz, hogy kérdéseket tegyen fel. Ezek felfedték, hogy nem tud sokat." (kiemelések tőlem - H.A.) - 97. old., 6-7. bek.: "- Képzeljék el, milyen lenne a régió Szaddam nélkül, olyan rezsimmel, amely szövetséges az amerikai érdekekkel - mondta Rumsfeld. - Ez mindent megváltoztatna a régión belül és túl. Ez megmutatná, miről is szól az amerikai politika. / Rumsfeld általánosságban beszélt a Szaddam utáni Irakról, a kurdokról északon, az olajmezőkről , az ország gazdaságának újjáépítéséről és 'az iraki emberek felszabadításáról'." (kiemelés tőlem - H.A.) - 98. old., utolsó két bek.: " A gyenge, de egyre hangoskodóbb Szaddám hasznos lehet egy demonstrációs modellhez, amely Amerika új, unilaterális eltökéltségét mutatja be." .... "- Sosem folyt komoly beszélgetés erről a nagy horderejű elképzelésről, pedig - úgy tűnt - ez volt minden konkrét cselekvés mögött - mondta O'Neill. Ez egybecsengett a Nemzetbiztonsági Tanácsban lezajlott eszmecserék több más résztvevőjének megállapításával. - Elejétől fogva Huszein ellen gyűjtöttük a terhelő adatokat, és azt kerestük, hogyan tudnánk kiiktatni őt, és új országot csinálni Irakból. Ha ezt elérjük, az mindent megold. Csak meg kell keresnünk a módját. Ez volt az értelme. Az elnök azt mondta: 'Rendben. Keressétek meg nekem a módját, és én megvalósítom'." (kiemelések tőlem - H.A.) - 100. old., 2. bek,: "....Bush 'limitált tudással rendelkezett a belpolitikával kapcsolatban', ..." - 108. és 109. old., (az ok keresése jóval szept. 11 előtt, a főtisztviselők uralma, pár mondatot emelek csak ki itt): "A Védelmi Hírszerző Hivatal, Rumsfeld hírszerzési bázisa dokumentumokat készített, feltérképezve az iraki olajmezőket és kitermelési területeket; felsorolva azokat a cégeket, amelyeket esetleg érdekel a fekete arany. / Az egyik dokumentumnak ez volt a címe: 'Külföldi érdeklődők az iraki olajmezőkre kötött szerződésekre.'" .... "Csatolták Irak térképeit is, amelyeken ilyen jelölések voltak: 'óriási nagy olajmező', 'egyéb olajmező' és 'kitermelésmegosztásra kijelölve'." .... "....osszák fel a világ második (téves: első - H.A.) legnagyobb olajtartalékát a világ olajvállalkozói között. Ez ellenállhatatlan kombináció volt, mondta később O'Neill." .... "Februárban már leginkább a logisztika volt szőnyegen. Nem a miért, hanem a hogyan és milyen gyorsan. ... Rumsfeld arra összpontosított, hogy miképpen eszkalálhatja a feszültséget egy incidens, mint például az amerikai vadászgépek és az iraki légelhárító ütegek szokásos konzaktusai során lelőnek egy amerikai gépet: milyen válaszokat adhatna az USA egy ilyen fejleményre." / "... a legfelsőbb tisztviselők alakítják - és egyes esetekben irányítják - az amerikai politikát." (kiemelések tőlem - H.A.) - 135. old., első bek., (Kiotó): "Kiotó halott. Az erőművekből áradó széndioxid-kibocsátás szabályozására készített tervektől elálltak. Az Egyesült Államok mostantól kezdve nem volt elkötelezve ezen ügyek egyike iránt sem." - 137. old., 3. bek.: "A Bush iránti hűség szigorú kódexe - amit néhány kétségbevonhatatlan ideológus támogatott - úgy tűnt, összeütközésbe került a becsületes vizsgálódás ideáljával." - 138. old., utolsó bek.: "....az elnök átruházta hatalmának jelentős részét másokra, Bush 'világosan az erős, de végiggondolatlan ideológiai álláspontok mellett tette le a garast." - 141. old., 1. bek.: "A jelenlegi tervek O'Neill legnagyobb meglepetésére már meg voltak vitatva: Irak elfoglalása és megszállása, kiegészítve az olajmezők birtoklásával, a békefenntartó erőkkel és háborús bűnösök bíróság elé állításával - mindez a megelőző háború kimondatlan doktrinája felé haladás jele volt." (kiemelések tőlem - H.A.) - 161. old., 1.bek.: "....az elnök olyan volt, mint a vak, aki csupa süket ember között ül egy teremben. Nem volt semmi érzékelhető kapcsolat közöttünk." (kiemelés - H.A.) - 182. old., csillagok utántól az oldal aljáig, a 'Hitalapú Kezdeményezés' eltorzulásáról: "....Mostanra viszont a programot a párt 'bázisában' elhelyezkedő protestáns igehirdető csoportok politikai és pénzügyi támaszává silányították." - 183. old.: (a Fehér Ház működéséről:) "....itt teljesen hiányzik az egyes területek részpolitikáját tervező apparátus. Az égvilágon mindent a politikai vezetés csinál. Ez itt kisstílű macchiavellisták uralma." .... "...csak néhány ember volt a nyugati szárnyban, akit egyáltalán foglalkoztattak a lényegi kérdések és elemzések,..." (kiemelés - H.A.) - 196. - 206. old., a szept. 11.-ét közvetlenül követő eseményekből néhány mozzanat: "....szept. 12.-én reggel a kabinetteremben nyilatkozott, ekkor a terrortámadásokat a 'a jó és a gonosz közötti monumentális küzdelemben' elkövetett 'háborús cselekménynek' minősítette. Egyik nyilatkozata sem volt túl biztató." .... "A Nemzetbiztonsági Tanács előző napi értekezletén - ... - Rumsfeld felvetette Irak kérdését." ... "Powell a maga részéről ellenezte, .... minden háborúnak előfeltétele, hogy meglegyen hozzá a közvélemény támogatása." .... "Imával kezdték, mert az elnök minden értekezletet így nyitott meg." .... (Tenet)..."...ki kellene terjeszteni a CIA hatáskörét,..." .... "John Ashcroft igazságügy-miniszter szorgalmazta, hogy a terrorizmus elleni harc érdekében terjesszék ki a bűnüldöző hatóságok jogkörét." .... "....Afganisztán 'demonstrációs modell' gyanánt szolgálhatna, hogy mire számíthatnak az Egyesült Államokkal szemben ellenséges cselekményeket fontolgató országok." ... "...Wolfowitz....nyomban Irakra összpontosította a figyelmet." .... "....George Tenet osztott szét... felvázoltak egy sor titkos akciót szerte a földkerekségen, köztük összeesküvéseket és gyilkosságokat. A terv az volt, hogy bármilyen eszközzel semlegesítsék mindazokat, akik ellenségesek az amerikai kormánnyal szemben. A lényeg, hogy olyan felhatalmazást tartalmazott, amely gyakorlatilag kizárta a civil ellenőrzést." ... "...listára vettünk annyi gyanúsítottat, amennyit csak tudtunk és azt mondtuk, fagyasszunk be valamennyit a pénzükből" (kiemelések - H.A.) - 273. old. második fele, O'Neill véleménye: "Külpolitikánknak szüksége van egy nem katonai oldalra is. A társadalmunkat érintő sok fenyegetés forrása a súlyos nehézségekkel küszködő fejlődő világ." (kiemelés - H.A.) - 275. old., az AIDS-szel kapcsolatban: "Ez vészhelyzet." - 310. old., alulról második bek.: "Az elnök bezárkózott a saját szavait visszhangzó helyiségbe, s el volt vágva mindenkitől, aki nem tartozott az őt övező kis és egyre szűkülő körhöz, amely egyetértésben foglalt állást mindenről." - 311. old., 3. bek.: "...Cheney és néhányan mások "praetoriánus gárdaként' veszi körül az elnököt. Ha új, változást hozó eszméket vinnénk az Ovális Irodába, az 'a bolt be van zárva'." - 325. old., 1. bek.: "December elején....Az Irak elleni támadás előkészületeit az elnök már felülvizsgálta és jóváhagyta. Mind a megelőző háború....olyan ideológiának bizonyult, amelyen....'a tények nem tudnak áthatolni'." - 344. old., 1. bek.: (az elnökről:) "Az ő tapasztalatainak szintjén én nem lennék képes fenntartani az ő meggyőződésének szintjét." - 346. old., 2. bek.: "Ha az akció visszafordítható, vagy a hatását egy nemzedék alatt helyre lehet hozni, az is más, és az is, amikor valaki a szakadék széléig viszi a világot. Akkor már nem tud visszafordulni." (kiemelés - H.A.) - 346. old. utolsó sora és 347.old első két sora: "Amerika demokráciakísérlete még befejezetlen, ám voltaképpen - briliáns - önkorrekciós folyamat; egynémely önkorrekciós mechanizmusa azonban napjainkban talán nem túlságosan jól működik." (kiemelés - H.A.) 8. Bob Woodward: A támadás terve, Geopen Könyvkiadó, 2004 Visszafogott, puha, alapvetően a Bush-bandához lojális mű, mégis feneketlen feltárója annak a determináltságnak, amivel maga Bush és csapatának vezér-figurái előkészítették, majd végrehajtották Irak lerohanását. Több szempont az ő tárgyalásában is érthetetlen: gyakorlatilag nincs szó a műholdas felderítésről, kivéve a 'farm' elleni támadás előkészítését és 'Tim' munkáját. Félelmetesen rámutat viszont, hogy az előkészítés során döbbenetes váltás történt az USA külpolitikájában: egyértelműen a 'világ ura vagyunk' doktrína került meghirdetésre! 9. Discepoli di Veitá: A beteg pápa árnyékában, II. János Pál pápa nómenklatúrájának visszásságai, Gold Book Kft (a kiadás időpontja nincs feltűntetve és a szerzőről se tudni semmit) Rettenetes hatalmi gépezetet és belső harcot ír le, ha a tizede igaz, a Valikán a poklok pokla. Pár kiemelés: - 56. old.,utolsóelőtti bek.: "Az Opus Deivel tökéletes összhangban, II. János Pál sem hitt abban, hogy a 'szegény egyház a szegény emberekért van'. Ellenkezőleg, az egyházat 'Jézus Krisztus helytartó' szuperhatalmának képzelte, amely gazdag azokban az eszközökben, amelyek képesek lehetővé tenni számára, hogy 'ráerőszakolja jelenlétét a világra'. A tőkehiány miatt panaszkodó Poletti bíborosnak - Róma helytartójának - a Szentatya ezt mondta: 'Amikor szükségünk lesz pénzre, találunk.'" - 78. old., utolsó bekezdés (a merényletről, Mehmet Ali Agcáról): ..."A török terrorista, akit kiadtak Törökországnak, ahol egyéb ügyek miatt őrizetbe vették, még az év júliusában megvádolta a vatikáni kúriát 'a pápa elleni gyilkossági merénylet megszervezésével'. A török férfi olyan bíborosokról tett említést, akik belső harcot vívtak a hatalom megszerzéséért... Egymást gyilkolják a hatalomért, mindenre képesek.' Agca azzal a kéréssel fordult II. János Pálhoz (aki 'jó embernek' nevezett), hogy mondjon le hivataláról, hagyja ott 'az ördög házát', a Vatikánt, és térjen vissza Lengyelországba." - 85. old., 3. bek.: "Licio Gelli, a P2 vezetője így emlékezett: '1980 szeptemberében Calvi bizalmába avatott, és elmondta, hogy nagyon aggódik amiatt, hogy csak egy hét áll a rendelkezésére ahhoz, hogy nyolcvanmillió dollárt átutaljon a lengyel szakszervezeti mozgalomnak, a Szolidaritásnak.' Évekkel később derült csak ki, hogy annak a hétmillió dollárnak egy részét, amelyet 1980-1981-ben a P2 folyósított az Ambroziano Bankon keresztül Bettino Craxi olasz kommunistaellenes politikus 'Védelem' elnevezésű svájci bankszámlájára, a 'lengyel Szolidaritás megsegítésére használták fel'." - 216. old., 4. bek.: ..."Zizola aktuális kérdéseket is felvetett: 'Mi történik a Vatikánban? Kinek a kezében van az irányítás?' Majd diszkréten megállapította, hogy a pápa teljesen el van szigetelve."... - 245. old., 'A megáldott diktátor' fejezet bevezetője: "II. jános Pál szakadatlan az emberi jogok védelmében folytatott prédikációjának egyetlen értelme volt: az ateizmust hirdető kommunista rezsimek lábbal tiporják a római egyház jogait, és a materialista, marxista totalitárius irányzat megtagadja a katolikus vallástól a vallás szabadságát. A lengyel pápa sohasem fordított jelentős figyelmet a diktatúrák és a jobboldali rezsimek által sárba tiport emberi jogokra. Sőt, ezek a marxistaellenes diktatúrák mindig számíthattak a Vatikán segítségére. A római egyház politikától való tartózkodása, főleg Wojtyla pápasága idején, ámításnak tűnt. II. János Pál a történelem számára az a pápa maradt, aki legyőzte a kommunizmust, és aki a XX. század legkeményebb diktátora, a chilei Augusto Pinochet barátja volt."..... - 278. old., 'Előre kitervelt dühroham' c. fejezet bevezetőjéből: "II. János Pál pápaságán vérfoltok is száradnak. 1998. május 4.-én a szent falakon belül meggyilkolták a Pápai Testőrség ezredesét, Alois Estermannt és a feleségét, Gladys Meza Romerot, valamint öngyilkos lett Cédric Tornay őrmesterhelyettes. ... A május 4.-i bűncselekmény gyökerei a kúriabeli két szárny viszályára vezethetők vissza, amelyet a pápai testőrség felügyeleti jogáért folytattak. A bűncselekmény összefüggésben állt Wojtyla pápaságának legsötétebb ügyleteivel is.... A pápaság vezetősége megakadályozta egy mindenre kiterjedő nyomozás lefolytatását, amely fényt deríthetett volna a hármas gyilkosságra.".... - 306. old., 3. bek.: "Az egy évig tartó vallásos eseménysorozat burkolt célja érzékeltetni ... , hogy a római egyház minden más vallásnál felsőbbrendű, a katolikus egyház az igazság egyetlen letéteményese (az emberek egyetlen megmentője Jézus Krisztus)." Korábbi olvasmányaimból: 10. Paul A. Samuelson: Economics (Tenth Edition), McGraw-Hill Kogakusha, Ltd, 1976 11. John Kenneth Galbraith: The Liberal Hour, A Mentor Book from New American Library, Inc., 1960 12. John Kenneth Galbraith: The Affluent Society (Second Edition, Revised), Penguin Books in Association with Hamish Hamilton, 1969 13. John Kenneth Galbraith: The New Industrial State (Second Edition, Revised), A Mentor Book from New American Library, Inc., 1972 14. John Kenneth Galbraith: Economics, Peace & Laughter, A Signet Book from New American Library , Inc., 1972 15. John Kenneth Galbraith: Economics & the Public Purpose, A Signet Book from New American Library, Inc., 1975 16. John Kenneth Galbraith: Money: Whence It Came Where It Went, Penguin Books, 1976 Folyóirat: 17. TIME, 2005.03.14, 30.-45. old.: 'The End of Poverty' (A szegénység vége) cikksorozat - 30. old.: Jeffrey D. Sachs hosszú című cikke a szegénység felszámolásáról. Lehetségesnek tartja a segítség növelésével és céltudatos felhasználásával. Részletek: - 34. old.: "Since Sept. 11, 2001, the U.S. has launched a war on terrorism, but it has neglected the deeper causes of global instability. The nearly $500 billion that the U.S. will spend this year on the military will never buy lasting peace if the U.S. continues to spend only one thirtieth on that, around $16 billion, to address the plight of the poorest of the poor, whose societies are destabikised by extreme poverty. The $16 billion represents 0.15% of U.S. income, just 15 cents on every of our national income. The share devoted to helping the poor has declined for decades and is a tiny fraction of what the U.S. has reportedly promised, and faled, to give." --- Itt téved rettenetesen Sachs, amikor nem azt az adatot, adathalmazt keresi, hogy ennek a national income-nak milyen hányada származik nyomor-országok, gyenge feltételrendszerben működő külföldi cégek, szegény embertömegek kizsákmányolásából! Nem az 'adakozó kedv' fokozása, a szerző által 'clinical economics'-nak keresztelt segély-hadjárat a megoldás, hanem az erő-hatalom-gonoszság-harácsoló kedv és kényszer szivattyújának felszámolása, az egyenlő elosztás elvének kiterjesztése adhat csak végső felemelkedést és (a gazdagoknak, kizsákmányolóknak) biztonságot! - 35. old.: Helyesen kritizálja a 'szegény, mert lusta és mert a kormánya korrupt' koncepciót: "If the poor are poor because they are lazy or their governments are corrupt, how could global cooperation help? / Fortunately, these common beliefs are misconceptions - only a small part of the explanation of why the poor are poor. In all corners of the world, the poor face structural challenges that keep them from getting even their first foot on the ladder of development." --- Tovább is értelmes filozófálás folyik arról, hogy az egyes országok adottságai közötti különbségek döntő szerepet játszanak a 'szélsőséges szegénység' kialakulásában v. elkerülésében, és hogy a megoldás az elszigeteltség, betegségek és természeti katasztrófák felszámolása, ill. megakadályozása. A figyelmét elkerüli az az egyszerű tény, hogy a ma rendkívüli szegénységtől szenvedő országok, területek virágzó gazdaságok voltak vagy legalábbis megfelelő emberi körülményeket biztosítottak a lakóiknak mindaddig, amíg a ma gazdag országok vagy azok cégei le nem igázták őket, nem szivattyúzták ki belőlük a további fejlődéshez szükséges eszközöket, kincseket, nem vezették be a nekik idegen kapitalista gazdasági rendet. (Hosszú elemzést igényelne a kérdés!) Tehát nem segélyre van szükség, hanem kártérítésre, a fejlődés elindulásához szükséges körülmények visszaállítására, a jövőbe vetett hit újrateremtésére és az eredeti struktúrákhoz közelítésre, azokból merítésre! - A 35. old. utolsó szavai és a 36. old. első sorai: Élesen látja, hogy a gazdasági fölény ferde következtetésre vezetheti a gazdag országokat: "When a society is economically dominant, it is easy for its members to assume that such dominance reflects a deeper superiority - whether religious, racial, genetic, ethnic, cultural or institutional - rather than an accident of timing or geography." (a 36. oldalon) Bölcsen értékeli - az ilyen teóriákkal alátámasztott - nemzetközi méretű kizsákmányolás hatásait: "Such theories justified brutal forms of exploatation of the poor during colonial rule, and they persist even today among those who lack an understanding of what happened and is still happening in the Third World. In fact, the failure of the Third World to grow as rapidly as the First World is the result of a complex mix of factors, some geographical, some historical and some political. Imperial rule (= gyarmatosítás) often left the conquered regions bereft of education, health care, indigenous political leadership and adequate physical infrastructure. Pár soros kitérővel megemlíti, hogy a II. vh. után több ország végzetes döntéssel (?) a szocialista gazdasági modellt választotta 'elégtelen kereskedelmi korlátok mögött' (külön tanulmányt érdemelne a kérdés!). Felsorolja azokat a korlátokat és nehézségeket, amelyek a legelmaradottabb országok fejlődését gátolják: betegségek, szárazság, elszigeteltség hegyek között és tengerektől, energiahordozók hiánya... - Ki kell emelnem, óriási az örömöm, hogy velem azonos módon értékeli az IMF szerepét (36. old.): "For a quarter-century, and changing only very recently, the main IMF prescription has been budgetary belt-tightening for patients much too poor to own belts." És ezt csinálták velünk is ezek a sötét 'liberálisok', zseniális politikusaink pedig szopták, zabálták a nudlit! - A szerző azonban nem jut el a gyökerekig, illetve azokat többé-kevésbé érintve letér a forradalmi felismerések útjáról és 'sebtapaszt' ír elő a 'rák-műtét' helyett. Reálpolitika v. kapitalista rutin? Netán behódolás a hatalmasoknak? Csak ő tudhatja. Előírja a First World országai GNP-je 0,7%-ának 'beszolgáltatását' a legszegényebbek megsegítésére (!) és 'known, reiable and appropriate technologies and interventions' alkalmazását (38. old.), amivel szerinte 2015-re meg lehet felezni és további hasonlóan rövid időszak alatt (2025-ig) fel lehet számolni a napi 1$ alatt élők számát. Nem veszi észre két adat fontosságát. Az egyik saját maga által is használt táblázatból virít, ahol (34. old.) kimutatja, hogy az extrém szegénység rohamosan nő minden világtájon, beleértve Kelet-Európát és Közép-Ázsiát (a volt szocialista tömb neokapitalista országait), kivéve kettőt, Dél-Ázsiát (India, Pakisztán, Bangladesh, Sri Lanka, kisméretű csökkenés) és Kelet-Ázsiát (Kína és a Kis Tigrisek, Korea, stb., közel harmadára csökkenés), ahol a függetlenné válásukat követően döntően saját agyvelőre, kultúrára, gazdálkodásra, technikákra, politikára támaszkodva érik el a szegénység felszámolását. A másik (más forrás), hogy Kína igen rövid idő alatt 200 millióról 70 millióra csökkentette a nyomor-szinten élők számát. - Nem állhatom meg, hogy ne jegyezzem itt meg: amíg a jelenkor egyeduralkodója, az USA dollár-százmilliárdokat költ az iraki olaj feletti ellenőrzés megszerzésére háború útján, addig Kína 2004 novemberében 30 md USD beruházására kötött megállapodásokat több latin-amerikai országgal, alapvetően nyersanyagok ki- és feldolgozására, amiket importálni fog. Nem nehéz eldönteni, melyik ország nyeri el ezen országok szimpátiáját. - Sachs mindamellett nem buta ember. Felsorolom, milyen lépéseket tart eredményre vezetőknek (38. old.): a mezőgazdaság fellendítése / az egészségügyi alapellátás javítása / beruházás az oktatásba / elektromos energia biztosítása / tiszta víz és higiénia biztosítása. (Számomra érdekes felsorolás! A Szovjetunió - sok bűne mellett - a mezőgazdaságon kívül, amit kirabolt, az összes többi területet kiemelten kezelte.) - Rendkívül érdekes a ténylegesen nyújtott 'segélyek' vizsgálata. Sachs szerint az az indokolás, amely főként az USA-ban divatos, hogy 'nem érdemes segélyt nyújtani', mert az 'az esőcsatornán folyik el' merő tudatlanság. A szerző szerint az USA 2002-ben 3 USD/fő segélyt nyújtott a Szaharától délre (fekete) Afrikának. Ez az összeg majdnem teljes egészében a következő 'fogyasztókhoz, ill. tevékenységekre' jutott el: US konzulensek és technikai együttműködők, élelmiszer- és egyéb vészsegély, adminisztratív költségek és adósság-szolgálat! A fejlődés támogatására megmaradó 'grand total' fejenként max. 6 centet tett ki. Tényleg felesleges pénzkidobálás, de nem az éhhalál küszöbén élők bűne! Szerinte a helyes eljárás a támogató országok részéről a következő lenne: elkötelezettség vállalása / akcióterv kidolgozása / a szegények hangjának hallatása (fogjanak össze a szegény országok és harsányan követeljék a jussukat) / az USA-nak a világ problémáinak megoldásában játszott szerepének megváltoztatása / az IMF és a Világbank megmentése (ne pénzgyűjtő szerepet játsszanak a gazdag országok számára, hanem váljanak tényleges segélyosztó szervezetekké) / az ENSZ megerősítése / a globális tudomány felhasználása a legszegényebbek megsegítésére / fenntartható fejlődés kialakítása / minden élő ember személyes elkötelezettsége. - 41. old.: J.F.O. McAllister cikke, 'Promises to Keep' - Jó, de én egyetlen lényeges gondolatot emelnék csupán ki: a világadók bevezetésére vonatkozó elképzelést (Jacques Chirac). Adóztassák meg a nemzetközi pénzügyi tranzakciókat, a légi-utasok jegyeit, az adóparadicsomokban létező depozitokat és használják ezeket az éhezők megsegítésére. Egyértelmű teher-átruházás a tolvajok-rablók válláról a világ egészére (vagy legalábbis IS). - 44.- 45. old.: Simon Robinson cikke, 'The Road to Recovery': - Afrika több, haladónak tekinthető vezetője megalapított egy 'együttműködő fórum'-ot, a (New Partnership for Africa's Development = NEPAD). Célja, hogy olyan 'panel'-t hozzon létre, amely értékeli a résztvevő országok által önkéntes alapon szolgáltatott 'demokrácia-indikátorokat' és 'kormányzás-minőség mutatókat', világos képet rajzolva a potenciális segítők számára, hová érdemes beruházniuk, segélyt nyújtaniuk. Szenegál feje, Abdoulaye Wade mondja: "In the past we used to come up with thousands and thousands of pages with drawings and coefficients and formulae telling us how to fix Africa. ... The concept of NEPAD is simple: if you improve the way you govern, you'll be rewarded." - Másik fontos meglátás: "Unfortunately, extra money doesn't always make for better governance. Analysts worry that countries that receive too much of their national budgets from foreign donors become answerable to outsiders rather than voters and are more open to corruption." Most olvasom, máris ajánlom: Sheldon Rampton & John Stauber: Weapons of Mass Deception, The Uses of Propaganda in Bush's War on Iraq, Jeremy P. Tarcher / Penguin, 2003 Sheldon Rampton & John Stauber: The Best War Ever, Lies, Damned Lies, and the Mess in Iraq, Jeremy P. Tarcher / Penguin, 2006
Ha valakinek kedve lenne tovább kutatni interaktív módon, ismerkedjen meg az alábbi site-tal: Kutasson Ön is! - kereső (Center for Co-operative Research, a történelmi eseményekhez hozzászólási, adatközlési lehetőség) <<<Vissza

<<<Kezdőlap>>>